EkBass/fiwiki-20250220-pages-articles huggingface dataset:
Nainen Berliinissä

Nainen Berliinissä (alkuteos: Eine Frau in Berlin) on Marta Hillersin (1911–2001) omaelämäkerrallinen teos, joka kuvaa anonyymisti hänen kohtaloaan 20. huhtikuuta – 22. kesäkuuta 1945 Berliinissä ja hänen joutumistaan puna- armeijan väkivallan uhriksi. Teos on ilmestynyt kahtena suomennoksena: Mirja Rutasen (Gummerus 1960) ja Ilona Nykyrin (Ajatus, 2006). Suomenkielisissä laitoksissa on Kurt Marekin (C. W. Ceram) saatesanat. Se oli ilmestyessään uudestaan saksaksi vuonna 2003 menestyneimpiä saksalaisia kirjoja. Teos ilmestyi jo 1954 Yhdysvalloissa C. W. Ceramin käännöksenä, vuonna 1955 se ilmestyi hollanniksi ja saksaksi vasta 1959. Kirja ilmestyi uudestaan 2003 Hans Magnus Enzensbergerin julkaisemassa Eichborn-Verlagin Anderen Bibliothekissä. Eräiden samoihin aikoihin ilmestyneiden teosten osoittautuminen väärennöksiksi heräsi epäilyksiä myös tämän teoksen aitoudesta. Kirjasta käydyn keskustelun aikana selvisi kirjoittajan henkilöys, ja alkuperäisten päiväkirjamuistiinpanojen avulla voitiin tekstin aitous osittain vahvistaa."'Eine Frau in Berlin'. Walter Kempowski legt Gutachten vor", Neue Zürcher Zeitung 19.1.2004Berlin Online Myöhempien selvitysten perusteella kuitenkin vain noin kolmannes päiväkirjamerkinnöistä on alkuperäisiä ja loput Hillersin 1950-luvulla jälkikäteen kirjoittamia. Päiväkirjoja tutkineen Institut für Zeitgeschichte -tutkimuslaitoksen mukaan väärennökset koskevat erityisesti Hillersin omaa suhdetta kansallissosialismiin sekä monia kirjan äärimmäisimmistä yksityiskohdista. Päiväkirjan kirjoittajan nimen paljastaminen Saksassa 2003 sai sen uuden laitoksen julkaisseen Hans Magnus Enzensbergerin tuomion. Kirjan alkuperäinen kirjoittaja pysyi salassa Marekin eläessä, mutta teoksen ilmestyessä Saksassa 2003 tunnettu saksalainen kustannustoimittaja Jens Biskya paljasti nimen, Marta Hillers, joka oli saksalainen toimittaja. Nimen paljastaminen herätti Saksassa kohun. Saksankielisen laitoksen julkaissut Enzensberger syytti paljastajaa ”häpeämättömäksi”.Luke Harding, Jens Bisky The Guardian 5.10.2003, viitattu 15.2.2021 Max Färberböck on ohjannut aiheesta elokuvan Anonyma – Eine Frau in Berlin, jossa pääosaa näyttelee Nina Hoss. Elokuva tuli Saksassa ensi-iltaan lokakuussa 2008. Suomessa se on julkaistu DVD:nä nimellä Nainen Berliinissä. == Teos== * Anonyma: Eine Frau in Berlin. Tagebuchaufzeichnungen vom 20. April bis 22. Juni 1945. Eichborn Verlag, Frankfurt am Main 2003 (= Die Andere Bibliothek, Nr. 221). ISBN 3-8218-4534-1. == Lähteet== == Aiheesta muualla == *Pentti Stranius, Kun Berliinistä tuli puna-armeijan bordelli, Agricolan kirja-arvostelut * Pressestimmen zur Neuveröffentlichung beim Perlentaucher * Rezension von Constanze Jaiser auf H-Soz-u-Kult (5. Dezember 2003) * Luokka:Saksalaiset kirjat Luokka:Omaelämäkerrat Luokka:Vuoden 1954 kirjat
Eveshamin taistelu

Eveshamin taistelu oli niin sanotun toisen paronien sodan taistelu, joka käytiin 4. elokuuta 1265 lähellä Eveshamin kaupunkia, Worcestershiressa. Taistelussa olivat vastakkain Englannin prinssi Edvardin johtamat kuninkaalliset joukot sekä Simon de Montfortin johtamat paronilliset joukot. Taistelu päättyi prinssi Edvardin joukkojen voittoon selvästi vähälukuisemmasta vihollisesta. Simon de Montfort ja hänen poikansa Henry kuolivat taistelussa. Luokka:Keskiajan taistelut Luokka:Englannin taistelut Luokka:Worcestershire Luokka:1265
ICAHD

Israeli Committee Against House Demolitions eli ICAHD on kansainvälinen voittoa tavoittelematon ja puoluepoliittisesti sitoutumaton ihmis­oikeus­järjestö, joka työskentelee kansainvälisen oikeuden mukaisen rauhan saavuttamiseksi Israelin/Palestiinan -alueelle. ICAHD:in perusti alun perin kahdeksan rauhanaktivistia, joiden joukossa oli Jeff Halper, entinen Nobelin rauhan­palkinnon ehdokas ja antropologian professori, joka toimii nykyään ICAHD:in johtajana. Muita perustajia olivat Amos Gvirtz, Rabbi Arik Ascherman, Meir Margalit, Yoav Hess ja Yael Cohen. ICAHD:in päätoimisto sijaitsee Jerusalemissa, muut toimistot Yhdysvalloissa, Norjassa ja Isossa- Britanniassa. Järjestöä Suomessa edustaa ICAHD Finland. == ICAHD Finland == ICAHD Finland jakaa tietoa Suomen kytköksistä Israelin ja Palestiinan alueelle, kampanjoi kansainvälistä oikeutta vahvistavan politiikan puolesta ja tiedottaa konfliktin historiasta ja nykytilanteesta. Vuonna 2010 ICAHD Finland kampanjoi muun muassa Suomen ja Israelin käymän asekaupan jäädyttämiseksi. Poliittisen kampanjoinnin ohella ICAHD Finlandin jäsenistö julkaisee itse tuottamaansa materiaalia, kuten artikkeleita, haastatteluja, tutkielmia ja kommentaareja, ja kääntää muilla kielillä kirjoitettuja aineistoja suomeksi. Marraskuussa 2009 ICAHD Finland toi yhdessä Lens Politican kanssa yhdysvaltalaisen historioitsijan Norman Finkelsteinin luennoimaan Helsingin Yliopistolle sekä vieraaksi Finkelsteinista kertovan elokuvan "American Radical" ensi-iltaan. == Aiheesta muualla == *ICAHD Finland *Israeli Committee Against House Demolitions *ICAHD UK *ICAHD-USA *Youtube: Jeff Halper The United States, Israel and the American Jewish Community (video, 2007) Luokka:Ihmisoikeusjärjestöt
Saana Hyvärinen

Saana Sofia Hyvärinen (s. 20. toukokuuta 1977 Helsinki) on suomalainen freelancer-näyttelijä. Hänen läpimurtoroolinsa oli elokuvassa Pieni pyhiinvaellus (2000), jossa hän esitti Ritvan roolin. Roolistaan elokuvassa Hyvärinen palkittiin parhaana naisnäyttelijänä Moskovassa Faces of Love -elokuvafestivaaleilla. Hän on näytellyt myös elokuvissa Lopun alku (2009) ja Virginie (2009), ja tv-sarjoissa Kultainen noutaja, Lehmän vuosi ja Make Up. Saana Hyvärinen on valmistunut teatteritieteiden maisteriksi vuonna 2001. == Palkinnot == *Best Actress Faces of Love Film Festival, Moscow (2001) == Ehdokkuudet == *Venla (2001) Paras naispääosa == Yksityiselämä == Saana Hyvärinen on naimisissa näyttelijä Teemu Palosaaren kanssa ja hänellä on kolme lasta.https://www.lahdenkaupunginteatteri.fi/esittely/nayttelijat/saana- hyvarinen Hänen siskonsa Niina Hyvärinen on balettitanssija. == Aiheesta muualla == * *Saana Hyvärinen Elonetin sivuilla *Saana Hyvärinen Helsingin freelancer-näyttelijöiden sivuilla == Lähteet == *Lopun alku: Saana Hyvärinen ===Viitteet=== Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
C. W. Ceram

C. W. Ceram, oik. Kurt Willy Marek, (20. tammikuuta 1915 Berliini, Saksa – 12. huhtikuuta 1972 Hampuri, Länsi-Saksa) oli saksalainen toimittaja ja kirjailija, joka on kirjoittanut suosittuja arkeologiaa käsitteleviä teoksiaCeram C. W. knerger.de, viitattu 15.2.2021 . Marek asui vuodesta 1954 Yhdysvalloissa. Hän otti toisen maailmansodan jälkeen salanimen saadakseen etäisyyttä sodanaikaiseen työhönsä Saksan propagandan palveluksessa. Hänen nimeään kantaa tietokirjapalkinto Ceram-Preis, jonka myöntää Rheinisches Landesmuseum Bonn. Ceramin tunnetuin teos Muinaisaarteita etsimässä (Götter, Gräber und Gelehrte) ilmestyi 1949, ja siinä hän kertoo arkeologian kehityksestä. Teoksesta tuli uudentyyppisen populaarin tietokirjan esikuva. Se on ilmestynyt lähes 30 kielellä yli viitenä miljoonana kappaleena. Ceramin sota-aikaisia teoksiaan ovat Wir hielten Narvik (1941) ja Rote Spiegel – überall am Feind. Von den Kanonieren des Reichsmarschalls (1943). Marek vastasi anonyymin kirjoittajan teoksen Nainen Berliinissä alkuperäisestä julkaisusta Yhdysvalloissa 1959, ja esimerkiksi suomenkielisessä laitoksissa on hänen saatesanansa. Kirjan alkuperäinen kirjoittaja pysyi salassa Marekin eläessä, mutta teoksen ilmestyessä Saksassa 2003 tunnettu saksalainen kustannustoimittaja Jens Biskya paljasti nimen, Marta Hillers, joka oli saksalainen toimittaja. Nimen paljastaminen herätti Saksassa kohun. Saksankielisen laitoksen julkaissut Hans Magnus Enzensberger syytti paljastajaa "häpeämättömäksi".Luke Harding, Jens Bisky The Guardian 5.10.2003, viitattu 15.2.2021 Ceramin poika Max Marek on taidemaalari. ==Suomennetut teokset== * Muinaisaarteita etsimässä: arkeologian romaani, alkuteos: Götter, Gräber und Gelehrte, suom. Lauri Hirvensalo. WSOY, 1951 * Ensimmäinen amerikkalainen: intiaanien arvoitus, alkuteos: Der erste Amerikaner, suom. Raija Mattila. Kirjayhtymä, 1973 ISBN 951-26-0311-X nid., ISBN 951-0313-6 ;Muita * Nainen Berliinissä: autenttinen päiväkirja Berliinistä 20.4.-22 6.1945 (Eine Frau in Berlin, esipuheen kirj. C. W. Ceram; suom. Mirja Rutanen, Jyväskylä: Gummerus 1960 ==Lähteet== Luokka:Saksalaiset kirjailijat Luokka:Saksalaiset toimittajat Luokka:Vuonna 1915 syntyneet Luokka:Vuonna 1972 kuolleet
Kovelo

Kovelo on järvi Somerniemellä Somerolla. Se sijaitsee vedenjakajalla Karjaanjoen vesistöön kuuluvien Heinjärven ja Arimaa-järven välillä, Somerniemen Härjänojan kylässä, karun ja korkean Tammelan ylängön reunamilla.Tikander & Hietaranta 2006: 14. Järven pinnankorkeus on 121,0 m, mikä on Someron järvistä korkein Palikaisten kylässä sijaitsevan Isolammin (129,7 m) jälkeen. Pinta-ala on 23,5 hehtaaria ja valuma-alue 195 hehtaaria. Järvi jakautuu kahteen kapean salmen yhdistämään altaaseen, joista luoteisemman suurin syvyys on noin 4 metriä ja kaakkoisemman noin 6 metriä. Järven vesi on humuspitoista, ruskeaa ja melko hapanta, mutta happamoitumista vastaan puskurikykyistä.Tikander & Hietaranta 2006: 14, 17. Happitilanne järvessä on ajoittain huono, mikä vaatii hoitotoimenpiteitä.Tikander & Hietaranta 2006: 22. Järvi kuuluu Karjaanjoen vesistöön ja laskee Vehka- Patamo-järveen, josta vedet edelleen virtaavat Myllyjärveen ja tästä Arimaajärveen. Järvellä on kuitenkin Heinlammen kautta Heinjärveen myös toinen lasku-uoma, jossa virtaa vesi vain runsaimpien sateiden aikaan.Tikander & Hietaranta 2006: 17. Näin järvi muodostaa ajoittaisen bifurkaation. Kovelon Heinjärven puoleisessa lasku-uomassa on aiemmin ollut Tanjaksen myllyksi nimitetty jalkamylly, ja Manu Kärjen kokoaman muistitiedon mukaan lasku-uoma Vehka-Patamoon olisi Forssa-yhtiön aikoinaan kaivama, jolloin järven laskusuunta olisi muuttunut. Vuonna 1822 valmistuneessa isonjaon kartassa nähdään uomista kuitenkin vain Vehka-Patamoon laskeva, mutta ei Heinlammiin johtavaa. ==Lähteet== * ===Viitteet=== Luokka:Somerniemen järvet Luokka:Karjaanjoen vesistö Luokka:Bifurkaatiojärvet
Luettelo Suomen albumilistan ykkösistä vuonna 1978

Tämä on luettelo Suomen albumilistan ykkösistä vuodelta 1978, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt. Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa. Kuukausi Artisti Albumi Levy-yhtiö tammikuu Baccara Baccara RCA/Discophon helmikuu Baccara Baccara RCA/Discophon maaliskuu Baccara Baccara RCA/Discophon huhtikuu Eri esittäjiä Finnhits 7 Finnlevy/Fazer toukokuu Eri esittäjiä Soundtrack: Saturday Night Fever RSO/Fazer kesäkuu Eri esittäjiä Soundtrack: Saturday Night Fever RSO/Fazer heinäkuu Eri esittäjiä Soundtrack: Saturday Night Fever RSO/Fazer elokuu Bonnie Tyler Natural Force RCA/Discophon syyskuu Eri esittäjiä Soundtrack: Grease RSO/Fazer lokakuu Francis Goya 16 Dream Melodies K-Tel marraskuu Francis Goya 16 Dream Melodies K-Tel joulukuu Eri esittäjiä Soundtrack: Grease RSO/Fazer ==Myydyimmät albumit Timo Pennasen luoman listan mukaan== Tämä lista on laadittu Timo Pennasen Sisältää hitin (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994, on laadittu ottaen huomioon usea eri lista ja laskettu yhteen. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Toisin kuin Mitä Suomi soittaa -listalla, ei Pennanen ole kelpuuttanut eri esittäjien kokoelmia listalleen, soundtrack-äänitteet kylläkin. Kuukausi Artisti Albumi Levy-yhtiö tammikuu Baccara Baccara RCA/Discophon helmikuu Baccara Baccara RCA/Discophon maaliskuu Baccara Baccara RCA/Discophon huhtikuu Baccara Baccara RCA/Discophon toukokuu Eri esittäjiä Soundtrack: Saturday Night Fever RSO/Fazer kesäkuu Eri esittäjiä Soundtrack: Saturday Night Fever RSO/Fazer heinäkuu Eri esittäjiä Soundtrack: Saturday Night Fever RSO/Fazer elokuu Bonnie Tyler Natural Force RCA/Discophon syyskuu Eri esittäjiä Soundtrack: Grease RSO/Fazer lokakuu Francis Goya 16 Dream Melodies K-Tel marraskuu Francis Goya 16 Dream Melodies K-Tel joulukuu Eri esittäjiä Soundtrack: Grease RSO/Fazer == Katso myös == == Lähteet == * * 1978 1978 Albumilista 1978
Ildefons Cerdà

Ildefons Cerdà i Sunyer (23. joulukuuta 1815 - 21. elokuuta 1876) oli katalonialainen kaavoituksen ja kaupunkisuunnittelun uranuurtaja. Hänet tunnetaan Barcelonan laajennukseksi rakennetun Eixamplen alueen ruutukaavan suunnittelijana. ==Eixamplen ruutukaava== Cerdà sai vuonna 1856 Barcelonan kaupunginhallitukselta toimeksiannon Barcelonaa ympäröivien tasankojen topografisen kartan laatimiseksi. Samalla hän alkoi suunnitella tapoja, joilla ahtaaksi käynyttä keskiaikaista kaupunkia voitaisiin tehokkaasti laajentaa. Cerdà ei löytänyt 1800-luvun puolivälissä sopivaa aineistoa suunnittelutyön pohjaksi, joten hän päätti suunnitella kaavan alusta lähtien itse. Kaava perustui kulmistaan viistetyistä neliöistä koostuviin kortteleihin sekä pitkiin ja leveisiin katuihin, joille pääsi runsaasti auringonvaloa ja joille mahtuivat niin jalankulkijat, hevosvaunut kuin hevosvetoiset raitiovaunutkin. Ajatus loogisen verkostomaisesta, vehreästä ja valoisasta kaupunkirakenteesta oli 1800-luvulla aikaansa edellä. Koska alue rakennettiin käytännössä puhtaalta pöydältä, päästiin myös esimerkiksi viemäröintiä ja muita järjestelmiä rakentaessa käyttämään viimeisintä teknologiaa. Cerdàn suunnitelmat toteutuivat suurilta osin, mutta tilanpuutteen vuoksi rakennuksista tehtiin lopulta suunniteltua korkeampia ja korttelien sisäpihoille kaavailluista pienistä puutarhoista luovuttiin. Peruskaava on kuitenkin edelleen nähtävissä selkeästi Eixamplen alueen katukuvassa. ==Lähteet== * Luokka:Espanjalaiset arkkitehdit Luokka:Insinöörit Luokka:Kaupunkisuunnittelu Luokka:Barcelonan historia Luokka:Vuonna 1815 syntyneet Luokka:Vuonna 1876 kuolleet
Pekka Ryynänen (s. 1949)

Pekka Martti Ryynänen (s. 2. lokakuuta 1949 Helsinki) on suomalainen kuvataiteilija. Hänen vanhempansa ovat varatuomari, komentaja Bruno Ryynänen ja Jenny Ryynänen, o.s. Hirvonen. Leski. Ryynäsen puoliso oli puvustomestari Raija Ryynänen, o.s. Niskala vuodesta 1970. Heillä on kaksi lasta, Josetta Saskia (s. 1971) ja Juho Ontrei (s. 1978) Saskia - Elämää ja taidetta s. 44. Ryynänen on käynyt Vapaata Taidekoulua Helsingissä 1969–1975 ja debytoinut 1976 Helsingissä. Hän on osallistunut lukuisiin näyttelyihin Suomessa ja ulkomailla. Hän on toiminut opettajana Taideteollisessa korkeakoulussa 1983-1987 ja Suomen Taideakatemian koulussa 1987–1990. Suomen taiteilijaseuran hallituksen jäsen hän oli 1985–1989, Helsingin taiteilijaseuran puheenjohtajana 1981–1983 ja Valtion näyttelyvaliokunnan puheenjohtajana 1986–1990. Hän on Espanjan MAC – Málagan taiteilijaseuran ja Taidemaalariliiton jäsen ja Helsingin taiteilijaseuran kunniajäsen. Hänen töitään on useissa kokoelmissa. Hän on tunnettu sekä taidemaalarina, -graafikkona että kuvanveistäjänä. ==Lähteet== * * Pekka Ryynäsen omat sivut * Saskia – Elämää ja taidetta, Helsingin Saskia ry, 2008 Tallinna, ISBN 978-952-92-3789-0 Luokka:Suomalaiset taidemaalarit Luokka:Vuonna 1949 syntyneet Luokka:Elävät henkilöt
Pekka Ryynänen

Pekka Ryynänen voi tarkoittaa jotakin seuraavista henkilöistä: * Pekka Ryynänen (1932–2024), kuvataiteilija, akvarellisti * Pekka Ryynänen (s. 1949), kuvataiteilija, taidegraafikko, kuvanveistäjä
Ryynänen

Ryynänen on suomalainen sukunimi, joka on muun muassa seuraavilla henkilöillä: * Aimo Ryynänen (s. 1946), kunnallisoikeuden professori * Aki Ryynänen (s. 1983), käsikirjoittaja * Eva Ryynänen (1915–2001), kuvanveistäjä * Janne Ryynänen (s. 1988), yhdistetyn hiihtäjä * Juho Ryynänen (1873–1933), maanviljelijä, kunnallisneuvos. Maalaisliiton kansanedustaja * Markku Ryynänen (s. 1971), kansantanssinopettaja * Max Ryynänen (s. 1972), visuaalisen kulttuurin tutkija, yliopiston lehtori ja kirjailija * Mika Ryynänen (s. 1969), keskimatkojen juoksija * Mirja Ryynänen (s. 1944), poliitikko * Olli- Pekka Ryynänen (s. 1951), yleislääketieteen professori * Pekka Martti Ryynänen (s. 1949), kuvataiteilija, taidegraafikko, kuvanveistäjä * Pekka Pauli Ryynänen (1932–2024), kuvataiteilija, akvarellisti * R. R. Ryynänen (1891–1963), sanoittaja, tenorilaulaja ja kuoromies * Robin Ryynänen (s. 1997), kestävyysjuoksija * Sippo Ryynänen (s. 1950), prikaatikenraali * Toivo Ryynänen, Jaakko Tepon lauluissa mainittu koneenkuljettaja * Viljo Ryynänen (1925–2021), maataloudentutkija, professori.
Pekka Ryynänen (s. 1932)

Pekka Pauli Ryynänen (6. huhtikuuta 1932 Hyvinkää – 26. heinäkuuta 2024 Hyvinkää) oli suomalainen kuvataiteilija ja akvarellisti. Hänen vanhempansa olivat eläinlääkäri Pekka Ryynänen ja Gertrud o.s. Fiedler. Hänellä on vaimonsa Irman, o.s. Lajunen, kanssa kolme lasta, Liisa (s. 1954), Pekka (s. 1962) ja Jukka (s. 1964). Ryynänen kävi Taideteollisen oppilaitoksen koristemaalarin kurssin 1953–1956 ja suoritti mainoshoitajan tutkinnon, MAT, markkinointi-instituutissa 1960 sekä kävi myynti- ja markkinointisuunnittelun kurssin 1973, Commercial English -kurssin ja opiskeli markkinointi- instituutissa 1976. Hän debytoi kuvataiteilijana Hyvinkäällä 1957. Hän oli Hyvinkään Taiteilijaseuran ja Suomen Akvarellitaiteen yhdistyksen jäsen sekä Hyvinkään Taidekillan kunniajäsen. Suomen Akvarellitaiteen yhdistys ry:n hallituksen jäsen hän oli vuodesta 2000 lähtien. Hyvinkään Taiteilijaseuran puheenjohtajana hän oli 1969 ja Hyvinkään kaupungin kulttuurilautakunnan jäsen 1996–1997 ja 1980–1984. ==Lähteet== * ===Viitteet=== Luokka:Suomalaiset taidemaalarit Luokka:Vuonna 1932 syntyneet Luokka:Vuonna 2024 kuolleet
Michael Mann (tieteilijä)

Michael E. Mann (s. 28. joulukuuta 1965) on yhdysvaltalainen klimatologi, joka on tullut tunnetuksi ennen kaikkea paleoklimatologisista tutkimuksistaan. Hän valmistui filosofian tohtoriksi Yalen yliopiston geologian ja geofysiikan osastolta vuonna 1998 ja on toiminut vuodesta 2009 lähtien professorina Pennsylvanian osavaltionyliopiston meteorologian osastolla. Mann on yksi palkutun ilmastonmuutokseen keskittyvän RealClimate.org-verkkosivuston perustajajäsenistä. Mann on pyrkinyt selittämään ilmastonmuutokseen liittyviä ongelmia ja ratkaisuja suurelle yleisölle. Vuonna 2017 hän julkaisi lastenkirjan The Tantrum That Saved the World yhdessä kuvittaja Megan Herbertin kanssa. == Julkaisuja == * * Michael E. Mann (2012). The Hockey Stick and the Climate Wars: Dispatches from the Front Lines. Columbia University Press. ISBN 978-0-231-15254-9. * Michael E. Mann; Toles, Tom (2016). The Madhouse Effect : How Climate Change Denial Is Threatening Our Planet, Destroying Our Politics, and Driving Us Crazy. New York: Columbia University Press. ISBN 978-0-231-17786-3. ("A preview of The Madhouse Effect". National Center for Science Education. Retrieved 2016-09-01.) * Michael E. Mann; Herbert, Megan (2018). The Tantrum That Saved The World. World Saving Books. ISBN 978-90-828110-0-1. * Mann, Michael E.; Bradley, Raymond S.; Hughes, Malcolm K. (1999), "Northern hemisphere temperatures during the past millennium: Inferences, uncertainties, and limitations", Geophysical Research Letters, 26 (6): 759–762, ==Katso myös== *Ilmastonmuutoskeskustelu *Philip Jones (klimatologi) ==Lähteet== * === Viitteet === ==Aiheesta muualla== * *Michael Mannin kotisivut (PSU) Luokka:Klimatologia Luokka:Yhdysvaltalaiset tieteilijät Luokka:Vuonna 1965 syntyneet Luokka:Elävät henkilöt
César Delgado

César Fabián "El Chelito" Delgado Godoy (s. 18. elokuuta 1981 Rosario) on argentiinalainen, vuonna 2019 pelaajauransa päättänyt jalkapalloilija. Hän oli pelipaikaltaan hyökkääjä ja pelasi seuratasolla kotimaansa lisäksi Meksikossa. Hän pelasi Argentiinan maajoukkueessa 20 ottelua. == Ura == Delgado aloitti pelaajauransa kotimaansa Rosario Centralista. Vuonna 2003 hän siirtyi meksikolaiseen Cruz Azuliin, jossa hän pelasi Aperturassa 16 ottelua ja teki niissä kahdeksan maalia. Seuraavan vuoden Aperturassa hän teki kuusi maalia 15 ottelussa. 8\. tammikuuta 2008 Delgado siirtyi ranskalaisseura Lyoniin 11 miljoonan euron siirtokorvauksella. Hän pelasi ensimmäisen ottelunsa Ranskan pääsarjassa 20. tammikuuta 2008 Lensiä vastaan. Delgado vaihdettiin kentälle 85. peliminuutilla Mestarien liigan ottelussa 21. lokakuuta 2009 englantilaista Liverpoolia vastaan ja teki ottelun lisäajalla tärkeän 2–1-voittomaalin Lyonille. Voitto oli muutoinkin merkityksellinen, sillä Lyon voitti ensimmäistä kertaa Mestarien liigassa englantilaisseuran. == Lähteet == == Aiheesta muualla == * Delgadon tilastot Irish Times -sivustolla Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1981 syntyneet Luokka:Elävät henkilöt
Grease (soundtrack)

Grease: The Original Soundtrack from the Motion Picture on vuonna 1978 julkaistu soundtrack-albumi samannimiseen elokuvaan. Levyllä ovat muun muassa John Travoltan ja Olivia Newton-Johnin duetoimat ”You’re the One That I Want” ja ”Summer Nights” sekä Frankie Vallin esittämä nimikappale. Soundtrack oli suuri menestys ympäri maailmaa. Albumia myytiin yli 20 miljoonaa kappaletta ja se oli Yhdysvalloissa listaykkösenä kolme kuukautta.Albumin vuoden 1998 CD- version kansilehtinen. ==Kappaleet== ===LP 1=== A-puoli # # # # # B-puoli # * # # # # # ===LP 2=== A-puoli # # # # # # B-puoli # * # # # # # # ==Lähteet== Luokka:Vuoden 1978 soundtrackit Luokka:Yhdysvaltalaiset albumit
Inna (laulaja)

Inna (oikealta nimeltään Elena Alexandra Apostoleanu, s. 16. lokakuuta 1986 Mangalia, Romania) on romanialainen tanssimusiikin laulaja. Innan esikoisalbumi Hot ilmestyi vuonna 2008 ja nousi listaykköseksi useissa maissa. Inna oli ehdolla parhaan laulajan ja parhaan singlen Eska-palkinnon saajaksi Puolassa. Lisäksi hän voitti vuoden 2009 MTV Romania Music Awardseissa useita eri palkintoja. Uransa aikana Inna on voittanut monia palkintoja. Hän oli myös ensimmäinen eurooppalainen naisartisti, joka sai YouTubessa yli miljardi katselukertaa. Inna on Romanian parhaiten myynyt artisti ja aikansa tunnetuimpia romanialaisia. == Diskografia == * * * * * * * * * Champagne Problems (2022) * Just Dance (2023) * El Pasado (2024) == Inna Suomessa == Inna on esiintynyt useita kertoja myös Suomessa. * The Circus 23.2.2013 * Weekend Festival 17.8.2013 * Raumanmeren Juhannus 25.6.2016 * The Circus 25.3.2017 * Weekend Festival 4.8.2017 * Weekend Festival Summer Tour 4.8.2018 * The Circus 8.12.2018 * The Circus 18.1.2020 * Soundfest 9.6.2023{{Verkkoliite|osoite=https://www.soundfest.fi/ * Kainuun Musiikkijuhlat 10.6.2023 * Power Festival 4.8.2023 == Lähteet == == Aiheesta muualla == * Innan kotisivut * YouTube-kanava * Luokka:Romanialaiset laulajat Luokka:Vuonna 1986 syntyneet Luokka:Elävät henkilöt Luokka:Seulonnan keskeiset artikkelit
Journal of Negative Results in Biomedicine

Journal of Negative Results in Biomedicine on open access -periaatteella toimiva vertaisarvioitu tieteellinen verkkojulkaisu. Se julkaisee tutkimuksia, jotka edistävät yllättävistä, ristiriitaisista, provokatiivisista tai negatiivisista tuloksista käytyä keskustelua vallalla olevista periaatteista. ==Aiheesta muulalla== * Julkaisun kotisivu Luokka:Verkkolehdet Luokka:Tiedejulkaisut
Koljatti

Koljatti on Jari Tervon politiikasta kertova satiirinen romaani, joka ilmestyi vuonna 2009. Teoksesta on julkaistu myös Veikko Honkasen lukema äänikirja. Kirja kertoo kuvitteellisesta Suomen pääministeristä nimeltä Pekka Lahnanen, joka tarinan kuluessa muun muassa ehtii aiheuttaa EU-kokouksessa diplomaattisen skandaalin ja lukita myanmarilaisen naistutkimuksen professorin kellariinsa. Kirjan muut henkilöt ovat pääosin omilla nimillään esitettäviä Suomen todellisen pääministerin Matti Vanhasen toisen hallituksen jäseniä ja muita todellisia henkilöitä, kuten Javier Solana ja Vladimir Putin, joka esiintyy myös yhtenä kirjan kertojista. Fiktiivisinä esitetään pääministerin lähimmät avustajat ja perheenjäsenet (kuten kaksospojat Urho ja Kaleva) sekä pääministerin oman puolueen puoluesihteeri Pörhönen. 30\. syyskuuta 2010 Helsingin kaupunginteatterissa sai ensi-iltansa romaaniin perustuva samanniminen näytelmä. Näytelmässä Matti Vanhasta muistuttavaa pääministeri Pekka Lahnasta esitti Antti Virmavirta. ==Lähteet== ==Aiheesta muualla== * * Luokka:Jari Tervon teokset Luokka:Vuoden 2009 kirjat
Suostuntaesitys

Suostuntaesitys oli Venäjän keisarin tekemä esitys Suomen eduskunnalle, jotta eduskunta myöntyisi ja säätäisi tietyksi ajaksi veron (suostuntavero). Verolla kerättiin varoja tarkoituksiin, joihin valtion vakinaiset tulot eivät riittäneet. Keisari teki esityksen varsinaisten valtiopäivien alussa ja eduskunta lähetti sen valtiovarainvaliokunnan käsittelyyn. Sieltä esitys siirtyi täysistuntoon, jossa se käsiteltiin kolmesti. Esitystä ei voitu jättää lepäämään seuraaviin valtiopäiviin. Uudesta tai lisätystä suostuntaverosta tehty ehdotus raukesi, ellei sitä kannattanut kaksi kolmasosaa annetuista äänistä.Tietosanakirja, Tietosanakirja-osakeyhtiö 1909–1919. Suostuntaesitysmenettely oli voimassa vuoteen 1919 asti.Iso tietosanakirja, Otava 1931–1939. ==Lähteet== Luokka:Suomen taloushistoria Luokka:Suomen suuriruhtinaskunta
Mutiny Within

Mutiny Within on Yhdysvalloista kotoisin oleva yhtye, joka soittaa melodista death metallia. Yhtyeellä on levytyssopimus Roadrunner Recordsin kanssa ja on tähän mennessä julkaissut yhden albumin, yhtyeen itsensä mukaan nimetyn Mutiny Withinin. ==Historia== Yhtyeen basisti Andrew Jacobs perusti Children of Bodom -coveryhtyeen vuonna 2002, mutta bändi rupesi pian kuitenkin säveltämään ja soittamaan omia kappaleitaan. Yhtye kävi läpi lukuisia miehistönvaihdoksia, kunnes lopullinen kokoonpano saatiin kasaan. Yhtye kuitenkin kaipasi vielä laulajaa, ja onnekseen löysi YouTube-sivustolta Chris Clancyn lauluvideon. Clancya pyydettiin lentämään kotimaastaan Englannista koelaulutilaisuuteen. Clancy saapui paikalle ja hänet valittiin yhtyeeseen. Clancyn liityttyä yhtyeeseen Mutiny Within sävelsi useita kappaleita ja keikkaili. Energiset live-esiintymiset herättivät levy-yhtiö Roadrunner Recordsin mielenkiinnon, ja he allekirjoittivat levytyssopimuksen. Yhtye jatkoi sävellystyötä ja rupesi työskentelemään tuottaja Jason Bielerin kanssa. Debyyttialbumin nauhoitusten aikana yhtyeen liittyi myös toinen kitaristi, Clancyn ystävä Dan Bage. Mutiny Within sai viimein kaipaamaansa julkisuutta syksyllä 2009, kun he olivat kiertueella Soulflyn, Prongin ja Cattle Decapitationin kanssa. Vuonna 2010 yhtye julkaisi ensimmäisen levynsä Mutiny Withinin. ==Jäsenet== *Chris Clancy – laulu *Brandon Jacobs – kitara *Dan Bage – kitara *Andrew Stavola – kosketinsoittimet *Andrew Jacobs – basso *Bill Fore – rummut ==Julkaisut== ===Studioalbumit=== * * * ==Lähteet== ==Aiheesta muualla== *mutinywithin.com Viralliset kotisivut * * Luokka:Yhdysvaltalaiset melodisen death metalin yhtyeet Luokka:Yhdysvaltalaiset metalcore-yhtyeet Luokka:Yhdysvaltalaiset progressiiviset metalliyhtyeet Luokka:Yhdysvaltalaiset power metal -yhtyeet
Yleismaa

Yleismaa on ennen isojakoa käytetty nimitys, joka tarkoitti kylän ulkopuolella sijaitsevaa asumatonta ja kenenkään valtaamatonta erämaata.Uusi tietosanakirja, Tietosanakirja oy 1960–1966. Isojaoissa yleismaa joko jaettiin kylän osakkaiden kesken tai erotettiin valtiolle liikamaana.Otavan iso tietosanakirja, Otava 1960–1965. ==Katso myös== * Yhteismaa ==Lähteet== Luokka:Suomen asutus- ja yhteiskuntahistoria
Bjärköa-laki

Bjärköa-laki, Bjärköalaki eli Bjärkön oikeus () on Ruotsin vanhin kaupunginlaki. Se on luotu 1200-luvun lopussa tai 1300-luvun alussa, mutta sen ainoa nykypäiviin säilynyt käsikirjoitus on tehty 1340-luvulla. Bjärköalakia noudatettiin Tukholmassa ja eräissä muissa kaupungeissa. Sen syrjäytti noin vuonna 1349 syntynyt Maunu Eerikinpojan kaupunginlaki, joka oli voimassa kaikissa Ruotsin kaupungeissa.Otavan iso tietosanakirja, Otava 1960–1965. Bjärköalaki on muinaisruotsiksi bjærkøa rætter, jonka etymologia on epävarma. Sen kantasanaksi on ehdotettu sanaa birk (erillään oleva tai syrjäinen alue) tai nimeä Biærkø, joka viittaa Björkön saareen Mälaren-järvellä, jossa Birka sijaitsi.Nationalencyklopedin, Bokförlaget Bra Böcker 1990. Norjassa on ollut käytössä kaksi samannimistä (bjarkø-ret) kaupunginlakia. Vanhempaa lakia käytettiin Trondheimissa ja nuorempaa, 1200-luvulta peräisin olevaa Bergenissä. ==Lähteet== Luokka:Ruotsin keskiaika Luokka:Ruotsin oikeushistoria
Tara Whitten

Tara Whitten (s. 13. heinäkuuta 1980 Toronto ) on kanadalainen rata- ja maantiepyöräilijä sekä entinen maastohiihtäjä. Whitten osallistui hiihdon junioreiden MM-kilpailuihin 1999 ja 2000, aikuisten MM-kilpailuihin Oberstdorfissa 2005 sekä maailmancupin osakilpailuihin vuosina 2001–2005 ilman suurta menestystä. Hän siirtyi maastohiihdosta pyöräilyyn vuonna 2008, jolloin voitti Kanadan mestaruuden pisteajossa ja takaa-ajossa. Lisäksi hän sijoittui maailmancupin osakilpailuissa Manchesterissa toiseksi takaa- ja linja-ajossa sekä Calissa kolmanneksi takaa- ja pisteajossa. Whitten sai vuonna 2009 Pruszkówin MM-kilpailuissa hopeaa ratapyöräilyn moniottelussa, omniumissa. Kööpenhaminan maailmancup-kilpailussa hän oli takaa-ajossa toinen. Saman vuoden maantiepyöräilyn MM-kilpailuissa Mendrisiossa hän sijoittui aika-ajossa kahdeksanneksi. Pan-Amerikan-mestaruuskilpailuissa hän sai hopeaa maantieaika- ajossa ja sijoittui kuudenneksi maantieajossa. Hän voitti 2009 myös Kanadan maantieaika-ajon mestaruuden sekä Tour de Prince Edward Island -etappikilpailun ja sen aika-ajo-osuuden. Whitten voitti Ballerupin ratapyöräilyn MM-kilpailuissa 2010 kultaa omniumissa ja pisteajossa. Pekingin maailmancupkilpailussa hän oli kolmas sekä henkilökohtaisessa että joukkuetakaa-ajossa. Maantiepyöräilyn MM-kilpailuissa Melbournessa hän sijoittui aika-ajossa seitsemänneksi. Delhin Kansainyhteisön kisoissa 2010 hän voitti maantiepyöräilyssä kultaa aika-ajossa sekä ratapyöräilyssä pronssia pisteajossa, takaa-ajossa ja joukkuesprintissä. Melbournen maailmancupissa hän voitti takaa-ajon ja oli toinen omniumissa. Hän oli omniumissa toinen myös Calin maailmancup-kilpailussa. Whitten voitti omniumin maailmanmestaruuden Apeldoornissa 2011. Hän voitti Pekingin maailmancupkilpailussa omniumin ja oli toinen joukkuetakaa-ajossa. Hän voitti myös omniumin Kanadan-mestaruuden. Maantiepyöräilyn MM-kilpailuissa hän sijoittui aika-ajossa neljänneksi. Calin maailmancupissa hän oli omniumissa toinen. Whitten sai Melbournen ratapyöräilyn MM-kilpailuissa 2012 pronssia joukkuetakaa-ajossa ja oli samassa lajissa toinen Lontoon maailmancupissa sekä pronssilla Lontoon olympialaisissa. Maantiellä hän voitti prologin Exergy Tour -kilpailussa. Pan- Amerikan kisoissa 2015 hän sai hopeaa maantieaika-ajossa. Hän voitti 2016 aika-ajon Kanadan-mestaruuden. Cascade Classic -kilpailussa hän voitti aika- ajona ajetun toisen etapin, viidennen etapin sekä kokonais- ja mäkikirikilpailun. Rio de Janeiron olympialaisissa hän oli maantieaika-ajossa seitsemäs. == Lähteet == Luokka:Kanadalaiset maastohiihtäjät Luokka:Kanadalaiset ratapyöräilijät Luokka:Kanadalaiset maantiepyöräilijät Luokka:Kanadalaiset olympiamitalistit Luokka:Vuonna 1980 syntyneet Luokka:Elävät henkilöt
Henrik Arnstad

John Henrik Arnstad (s. 2. toukokuuta 1967 Uppsala) on ruotsalainen toimittaja ja kirjailija. Hän on julkaissut useita Suomen historian kohutulkintoja, kuten että Mannerheim ja Hitler olisivat samasta muotista valettuja.Ruotsalaisen toimittajan mielestä Mannerheim ja Hitler oli valettu samasta muotista – "Naiivia, ylilyönti, kärjistys", sanovat suomalaistutkijat. Yle 9.9.2017.PK på väg att upprepa misstag från 1940-talet. Henrik Arnstad. Journalisten 30.6.2017. == Teoksia == * En liten bok om spel, 1999 * Spelaren Christian Günther : Sverige under andra världskriget,, 2006 * Skyldig till skuld: en europeisk resa i Nazitysklands skugga, 2009 ==Lähteet== == Aiheesta muualla == * Luokka:Ruotsalaiset toimittajat Luokka:Vuonna 1967 syntyneet Luokka:Elävät henkilöt
4,4′-bis(dimetyyliamino)bentsofenoni

4,4′-bis(dimetyyliamino)bentsofenoni eli Michlerin ketoni (C17H20N2O) on bentsofenonin johdannainen. Yhdistettä käytetään väriaineiden ja polymeerien valmistuksessa. Nimen Michlerin ketoni yhdiste on saanut saksalaiselta kemistiltä Wilhelm Michleriltä, joka ensimmäisenä syntetisoi aineen. == Valmistus == 4,4′-bis(dimetyyliamino)bentsofenonia voidaan valmistaa Friedel–Crafts-reaktiolla N,N-dimetyylianiliinista käyttävällä asyloivana reagenssina fosgeenia. :COCl2 \+ 2 C6H5N(CH3)2 → ((CH3)2NC6H4)2CO + 2 HCl == Käyttö == 4,4′-bis(dimetyyliamino)bentsofenonia käytetään pääasiassa valmistettaessa väriaineita, erityisesti auramiinin johdannaisia. Näitä väriaineita käytetään paperin, tekstiilien ja nahan värjäämiseen. Eräs väriaine, jonka valmistuksessa käytetään 4,4′-bis(dimetyyliamino)bentsofenonia on metyylivioletti. Heinrich Caron vuonna 1884 kehittämässä menetelmässä 4,4′-bis(dimetyyliamino)bentsofenoni kondensoituu N,N-dimetyylianiliinin kanssa fosgeenin tai fosforyylikloridin läsnä ollessa muodostaen metyyliviolettia. 4,4′-bis(dimetyyliamino)bentsofenonia voidaan käyttää myös herkistäjänä fotopolymerisoinnissa ja muissa valoreaktioissa. Yhdiste absorboi voimakkaasti aallonpituudeltaan 365 nm olevaa säteilyä. == Karsinogeenisuus == 4,4′-bis(dimetyyliamino)bentsofenonin on todettu eläinkokeissa aiheuttavan maksasyöpää sekä koiras- että naarasrotille ja hemangiosarkoomaa koirashiirille. Yhdisteen karsinogeenisuudesta ihmisille ei ole tarkkaa tietoa. == Lähteet == == Aiheesta muualla == *ChemBlink: 4,4'-Bis(dimethylamino)benzophenone Luokka:Bentsofenonit
Cameroceras

Cameroceras oli mahdollisesti myöhäisen ordovikikauden suurin eläin. Se oli helmiveneisiin (Nautiloidea) kuulunut nilviäinen, muinaisten ammoniittien ja nykyisten mustekalojen kaukainen sukulainen. Cameroceras oli oikosarvi, joka eli pitkän, suoran kuoren sisällä. Kuori oli jakautunut onteloihin, jotka eläin saattoi täyttää vedellä tai ilmalla tarpeen mukaan ja näin säädellä uintisyvyyttään. Itse eläin oli melko pieni ja eli kuoren perimmäisessä ontelossa. Suurimmat oikosarvet kuten Cameroceras saattoivat kasvaa yli 10 metriä pitkiksi ja niiden lonkerot lähes metrisiksi. Suuri ja raskas kuori vaikeutti uimista merkittävästi. == Katso myös == * Orthoceras == Lähteet == * == Aiheesta muualla == * * Luokka:Pääjalkaiset Luokka:Esihistorialliset selkärangattomat
Taio Cruz

Taio Cruz (s. 23. huhtikuuta) on brittiläinen laulaja-lauluntekijä ja tuottaja. Hän on kirjoittanut ja tuottanut kappaleita muun muassa Britney Spearsille, Justin Timberlakelle, Justin Bieberille ja Pussycat Dollsille. Vuonna 2008 Cruz julkaisi debyyttialbuminsa nimeltään Departure. Lokakuussa 2009 hän julkaisi toisen albuminsa nimeltä Rokstarr, joka sisältää hänen menestyneimmän kappaleensa "Break Your Heart". Kappale oli ykkösenä sekä Ison- Britannian että Yhdysvaltain singlelistalla. Maaliskuussa 2010 hän julkaisi "Break Your Heart" -kappaleen debyyttisinglenään Yhdysvalloissa. Kahden ensimmäisen albuminsa välissä ja niiden jälkeen Cruz on tehnyt kappaleita Cheryl Colelle, Keshalle, Alexandra Burkelle, Brandy Norwoodille ja Sugababesille. == Laulajan ura == === Departure (2008-2009) === Cruzin albumi Departure julkaistiin Britanniassa 17. maaliskuuta 2008. Cruz on tuottanut ja kirjoittanut albumin kappaleet itse. Menestyssinglejen johdosta levy-yhtiön pomo Simon Cowell pyysi Cruzia kirjoittamaan ja tuottamaan kappaleita Alexandra Burkelle, Leona Lewisille ja Shayne Wardille. Syksyllä 2008 Cruz lähti Philadelphiaan työskentelämään yhdysvaltalaisen tuottajan Jim Beanzin kanssa uutta musiikkia Britney Spearsille, Brandy Norwoodille ja Justin Timberlakelle. Häntä kysyttiin myös Anastacian ja Sugababesin seuraaville albumeille. === Rokstarr (2009-) === Cruz esiintyi Tinchy Stryderin läpimurto- singlellä "Take Me Back", joka sijoittui kolmanneksi Britannian singlelistalla. Tämän jälkeen hän työskenteli toisen albuminsa kanssa, alkuperäiseltä nimeltään T.W.O. (This Way Out), mutta jonka nimeksi muutettiin Rokstarr. Albumi julkaistiin 12. lokakuuta 2009. Albumin ykkössingle "Break Your Heart" julkaistiin 14. syyskuuta 2009 ja se nousi ykkössijalle Britanniassa, jolla se pysyi kolme viikkoa ja top 10:ssä kuusi viikkoa. Cruz on tehnyt myös JLS -yhtyeen uutta vielä nimeämätöntä albumia. == Rokstarr (tuotesarja) == 1\. syyskuuta 2009 julkaistiin Rokstarr-niminen tuotesarja, jonka Cruz keksi. Sarjaan kuuluu asusteita, kuten aurinkolaseja ja vaatteita. Muusikot, kuten Fightstar, Shontelle, Keri Hilson ja Kelly Rowland ovat käyttäneet Rokstarr-vaatteita. == Albumit == * Departure (2008) * Rokstarr (2009) * TY.O (2011) == Lähteet == == Aiheesta muualla == *Taio Cruzin kotisivut *Taio Cruz MySpacessa Luokka:Brittiläiset laulajat Luokka:Elävät henkilöt
Pirkko Siitari

Pirkko Siitari (s. 1958) oli Nykytaiteen museo Kiasman johtaja viisivuotiskauden vuosina 2010–2015. Vuosina 2008–2010 hän työskenteli Kiasman kokoelmaintendenttinä. Siitari on koulutukseltaan filosofian kandidaatti. Ennen Kiasmaa hän työskenneli muun muassa Keravan taidemuseon johtajana, Suomen valokuvataiteen museon näyttelypäällikkönä ja Pohjoinen valokuvakeskus ry:n toiminnanjohtajana. ==Lähteet== == Aiheesta muualla == Luokka:Suomalaiset taidemuseonjohtajat Luokka:Vuonna 1958 syntyneet Luokka:Elävät henkilöt
Mission Control

Mission Control, ent. Exposé, on macOS-käyttöjärjestelmän ominaisuus. Kun Mission Controllin aktivoi, kaikki avatut ikkunat aukeavat työpöydällä pieninä, jolloin niistä voi valita haluamansa. Menetelmä esiteltiin ensi kerran Mac OS X Pantherissa vuonna 2003, jolloin sitä kutsuttiin nimellä Exposé. Exposé sekä Spaces- ja Dashboard-ominaisuudet yhdistettiin Mission Control -ominaisuudeksi vuonna 2011. == Lähteet == Luokka:MacOS
Crisantemi

Crisantemi on Giacomo Puccinin vuonna 1890 säveltämä elegia jousikvartetille. Hän sävelsi sen oman ilmoituksensa mukaan yhdessä yössäAllmusic.com: Crisantemi (Chrysanthemums), elegy for string quartet Savoijin Amadeuksen kuoleman johdostaI musici di Roma: Puccini Crisantemi . Teos on yksiosainen. Puccini lainasi sitä oopperassaan Manon Lescaut (1893).Muhi - Giacomo Puccini Crisantemi on sovitettu jousiorkesterille; alkuperäistä versiota jousikvartetille ei juuri esitetä. == Lähteet == Luokka:Giacomo Puccinin teokset Luokka:Jousikvartetot Luokka:1890-luvun musiikkiteokset
Under Construction (täsmennyssivu)

Under Construction voi viitata seuraaviin: *Under Construction, rap-artisti Missy Elliottin albumi vuodelta 2002 *Under Construction, brittiläisen rockyhtye Gentle Giantin kokoelma vuodelta 1997 *Under Construction, Part II, Timbalandin ja Magoon albumi *Under Construction, kanadalaisen rockyhtye Prismin varhainen nimi.
Video Phone

Video Phone on Beyoncén kappale, joka julkaistiin albumilla I Am... Sasha Fierce vuonna 2009. Kappaleesta tehtiin remix-versio, jossa Lady Gaga esiintyy Beyoncén kanssa. == Kappaleet == ;US/UK CD single # # Luokka:Beyoncé Knowlesin kappaleet Luokka:Vuoden 2009 kappaleet
Taitoluistelu kesäolympialaisissa 1908

Vuoden 1908 kesäolympialaisten taitoluistelu järjestettiin 28. - 29\. lokakuuta 1908 Lontoossa. Tämä oli ensimmäinen kerta kun taitoluistelu oli mukana olympialaisten ohjelmassa. Tapahtumia olivat miesten yksin- ja muodostelmaluistelu, naisten yksinluistelu ja pariluistelu. Osallistujia oli 21 kuudesta eri maasta. ==Mitalistit== ===Miesten yksinluistelu=== Sija Maa Luistelija 1 Ulrich Salchow 2 Richard Johansson 3 Per Thorén ===Miesten muodostelmaluistelu=== Sija Maa Luistelija 1 Nikolai Panin 2 Arthur Cumming 3 Geoffrey Hall-Say ===Naisten yksinluistelu=== Sija Maa Luistelija 1 Madge Syers 2 Elsa Rendschmidt 3 Dorothy Greenhough- Smith ===Pariluistelu=== Sija Maa Luistelija 1 Anna Hübler Heinrich Burger 2 Phyllis Johnson James Johnson 3 Madge Syers Edgar Syers ==Mitalitaulukko== 1\. 1 2 3 6 2\. 1 1 1 3 3\. 1 1 0 2 4\. 1 0 0 1 ==Lähteet== *Sports-Reference: Figure Skating at the 1908 London Summer Games 1908 Luokka:Kesäolympialaiset 1908
Esa Silander

Esa Silander (s. 1956) on suomalainen tv-toimittaja, käsikirjoittaja ja tuottaja. Hän on tehnyt lukuisia urheiluaiheisia dokumenttielokuvia ja suunnitellut televisio-ohjelmia. Silander on kirjoittanut muun muassa Yle TV2:lle tv-sarjoja Ei vanhene koskaan, Kadonneet ja Rikoksen maailma. Hän suunnitteli ja juonsi 42-osaisen Aleksis K -kirjallisuusohjelman Yle Teemalle. Silander on suunnitellut yhdessä Janne Porkan kanssa Onnenpallo -gameshow'n. Hän on ollut käsikirjoittajana Eränkävijät-ohjelmassa, joka palkittiin parhaan tv-ohjelman Kultainen Venla-palkinnolla tammikuussa 2018. Silander on kotoisin Turusta. Hän toimi turkulaisessa Auran Aallot -paikallisradiossa sen perustamisesta saakka ja oli myöhemmin aseman päätoimittaja. Hän on ollut mukana kansainvälisissä televisiotuotannoissa muun muassa Ateenan 2004 ja Pekingin 2008 olympialaisissa sekä juoksulajien päävaroittajana yleisurheilun MM-kilpailuissa 2005. Kirjallisella puolella Silander on julkaissut Timo Nummelinin elämäkerran Elämäni pelikentät yhdessä Turkka Talosen kanssa. Vuonna 2010 ilmestyi Silanderin toimittama teos Sivuääniä, joka sisältää mietelauseita Jari Tervon tuotannosta. Kokoelma Asialliset ilmestyi 2011, se sisältää aforismeja Kari Hotakainen tuotannosta. 2018 Karhumies - Sulo Karjalaisen tarina yhdessä Vesa Tuomisen kanssa. Silander oli 1979–2007 avioliitossa kirjailija Leena Landerin kanssa. Liitosta on kolme yhteistä lasta. == Lähteet == == Aiheesta muualla == * * http://tv2.yle.fi/juttuarkisto/asiasanat/Kadonneet * http://elisa.net/elisatv/tvjaradio/tv/tiedot.tv?t=&s;=&id;=YTE20080229002 * http://tv2.yle.fi/juttuarkisto/kakkonen-kertoo/rikoksen-maailma-0 Luokka:Suomalaiset televisiotoimittajat Luokka:Suomalaiset käsikirjoittajat Luokka:Suomalaiset televisiotuottajat Luokka:Vuonna 1956 syntyneet Luokka:Elävät henkilöt
Suomirokkia 14

__NOTOC__ Suomirokkia 14 (36 kuuminta kesähittiä!!) on samannimisen, Poko Rekordsin julkaiseman, kokoelmalevysarjan neljästoista osa. Se julkaistiin 19. elokuuta 2009. == Kappaleet == === CD 1 === # PMMP: Rusketusraidat # Valvomo: Mikä kesä # Haloo Helsinki!: Mun sydän sanoo niin (Kesäkumi 2009) # Maija Vilkkumaa: Kesä # Zen Café: Piha ilman sadettajaa # Don Huonot: Viimeinen kesä # Tehosekoitin: Asfaltti polttaa # Neljä Ruusua: Missä vaan # Anssi Kela: Karhusaari # Viikate: Tie # Tiktak: Heilutaan # Ne Luumäet: Kesäloma on kesällä # Scandinavian Music Group: Tällaisena kesäyönä # Leevi & The Leavings: Raparperitaivas # Ville Valo & Agents: Paratiisi # Ville Leinonen: Kesän lapsi # Poverty Stinks: Summer Will Never End # Nightwish: Sleeping Sun === CD 2 === # Popeda: Kuuma kesä # J. Karjalainen: Villejä lupiineja # Eppu Normaali: Vihreän joen rannalla # Mamba: Vielä on kesää jäljellä # Ilona: Kesäpano # Papu ja Pojat: Helle # Aknestik: Kesällä ei mennä nukkumaan # Keba: Kesä Espalla # Sielun Veljet: Kanoottilaulu # Dingo: Juhannustanssit # Yö: Tää kesä # Suurlähettiläät: Elokuun 11. # Maarit: Jäätelökesä # Topi Sorsakoski & Agents: On kesäyö # Hassisen Kone: Kulkurin iltakalja # Martiz: Hietaniemi biitsi # Woude: On kesä vasta alussa # Lapinlahden Linnut: Vihtaasi on kustu == Katso myös == * Suomirokkia-sarjan muut julkaisut Luokka:Vuoden 2009 kokoelma-albumit Luokka:Suomirokkia-sarjan albumit
Cicero (lehti)

Cicero on saksalainen aikakauskirja, jonka aihepiirinä on politiikka. Lehti ilmestyy kerran kuussa Berliinissä, ja sitä julkaisee sveitsiläinen Ringier Publishing. Lehden päätoimittaja on Michael Naumann. Lehden levikki on 80 000.Leena Becker, Saksalainen laatulehti uskoo analyyseihin, Helsingin sanomat 11.5.2010 sivu C 1 Lehden perustaneen toimittaja Wolfram Weimerin esikuvina olivat The New Yorker ja The Atlantic Monthly. Vaikka poliittiset lehdet eivät uutismakasiini Focuksen perustamisen jälkeen ole kestäneet Saksan aikakauslehtimarkkinoilla ja yritys TransAtlantikin perustamiseksi 1980-luvulla jo kerran epäonnistui, Ciceron levikki on tavoittanut 80 000 kappaleen rajan. Lehden nimi viittaa roomalaiseen kirjailijaan Marcus Tullius Ciceroon. Lehden yleinen poliittinen linja on konservatiivinen, mihin sisältyy perinteinen talousliberalismi. Sananvuoron saavat usein ympäristöskeptikot ja "islamkriitikot". Lehden kirjoittajat ovat usein nimekkäitä vaikuttajia. Se käsittelee usein naisen asemaa ja provosoi keskustelua, kuten julkaistessaan unkarilaisen kirjailijan Péter Nádasin Berliinin Holocaust-muistomerkkiä koskevan arvostelun. Lehden perustaja Wolfram Weimer työskenteli sen päätoimittajana tammikuun 2010 loppuun, minkä jälkeen päätoimittajajaksi tuli Zeitin toimittaja Michael Naumann. Weimer on siirtynyt 1. maaliskuuta alkaen Focus-lehden kehityspäälliköksi, ja syyskuussa 2010 hänestä tulee sen päätoimittaja. Lehden toimitustilat joutuivat tarkastuksen kohteeksi vuonna 2005. Syynä oli lehdessä julkaistu artikkeli jordanialaisesta terroristista Abu Mus’ab al-Zarqawista. Artikkelissa oli siteerattu liittotasavallan poliisin luottamuksellista aineistoa. Saksan lehdistössä tapaus tunnetaan nimellä Cicero-Affäre. == Lähteet == == Aiheesta muualla == * Ciceron verkkosivusto Luokka:Saksalaiset aikakauslehdet
Felix Brych

Felix Brych (s. 3. elokuuta 1975 München, Länsi-Saksa) on saksalainen jalkapalloerotuomari. Hän on tuominnut Saksan Bundesliigassa vuodesta 2004 lähtien. Kansainvälinen erotuomari hänestä tuli vuonna 2007. Brych on tuominnut Mestarien liigan ja Uefa-cupin otteluiden lisäksi aikuisten maaotteluita. Ammatiltaan Brych on lakimies. == Aiheesta muualla == * Esittely World Referee -sivustolla Luokka:Saksalaiset jalkapallotuomarit Luokka:Vuonna 1975 syntyneet Luokka:Elävät henkilöt
Maija Koivusaari

Maija Anneli Koivusaari (myöh. Laihorinne, s. 22. toukokuuta 1941 Kannus) on entinen suomalainen pikajuoksija ja pituushyppääjä. Hän edusti Kannuksen Pilkettä ja Kannuksen Urheilijoita (jotka yhdistyivät myöhemmin Kannuksen Uraksihttp://kannuksenura.sporttisaitti.com/seuran_esittely/historiaa/ ) sekä Kokkolan Veikkoja. Maija Laihorinteen puoliso oli kansallisen tason kiekonheittäjä Lauri Laihorinne ja lanko niin ikään kiekonheittäjä Toivo Laihorinne. Pikajuoksija Helinä Marjamaa (o.s. Laihorinne) on Toivo Laihorinteen nuorin tytär. Maija Koivusaari edusti Suomea Belgradin EM- kisoissa 1962, joissa hän osallistui pituushypyn karsintaan. Hän ei päässyt loppukilpailuun, vaan oli kuudestoista tuloksella 580. Maaotteluissa hän edusti Suomea 100 metrillä yhdeksän, pituushypyssä kahdeksantoista ja 4 × 100 metrin viestissä yksitoista kertaa.Hän on pituushypyssä tehnyt Suomen ennätyksen kuusi kertaa. == Kalevan kisojen mitalit == Laji 1959 1960 1961 1962 1963 1964 1965 1966 1967 1968 100 m 3. 2. 3. 1. 1. 1. 3. 2. Pituus 2. 2. 2. 1. 1. 1. 1. 3. 1. 1. == Ennätykset == Laji Ennätys Paikka Pvm 100 m 12,0 Pietarsaari 25.8.1963 200 m 25,4 Kokkola 21.7.1963 Korkeus 152 Kemijärvi 20.9.1964 Pituus 612 Kannus 2.7.1967 Lähde: Tilastopaja == Lähteet == Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1941 syntyneet Luokka:Elävät henkilöt
Oberliga

Oberliga on saksankielinen nimitys useille Saksan tai Itä-Saksan alueen kattaville urheilusarjoille. *Oberliga Nordost *Oberliga (jalkapallo) *Oberliga (jääkiekko) *DDR-Oberliga Luokka:Saksan urheilu de:Oberliga pl:Oberliga
Hilkka Kivistö

Hilkka Helena Kivistö (s. 19. maaliskuuta 1944 Lapua) on entinen suomalainen pikajuoksija. Hän edusti Lappeenrannan Urheilu-Miehiä ja Kauhavan Wisaa. Kivistö voitti Lappeenrannassa 1962 SM-kultaa 200 metrillä ja hopeaa 400 metrillä. Turussa 1963 hän voitti toistamiseen 200 metrin Suomen mestaruuden. Hän juoksi 100 metriä parhaimmillaan aikaan 12,2 (1962), 200 metriä 25,2 (1963), 300 metriä 41,8 (1961) ja 400 metriä 57,2 (1963). == Lähteet == Luokka:Suomalaiset pikajuoksijat Luokka:Vuonna 1944 syntyneet Luokka:Elävät henkilöt
Mutiny Within (albumi)

__NOTOC__ Mutiny Within on samannimisen yhtyeen esikoisalbumi, joka julkaistiin 22. helmikuuta 2010. Laulaja Chris Clancyn liityttyä yhtyeeseen Mutiny Within sävelsi 50 kappaletta, joista parhaat 11 valittiin nauhoitettavaksi levylle. Clancyn ystävä Dan Bage liittyi yhtyeeseen soittamaan kitaraa nauhoituksien aikana. == Kappaleet == # # # # # # # # # # # == Kokoonpano == * Chris Clancy – laulu * Brandon Jacobs – kitara * Dan Bage – kitara * Andrew Stavola – kosketinsoittimet * Andrew Jacobs – basso * Bill Fore – rummut == Arvostelut == * AllMusic: AllMusic review * PopMatters: PopMatters review == Lähteet == * * * * ===Viitteet=== == Aiheesta muualla == * * Luokka:Vuoden 2010 esikoisalbumit Luokka:Yhdysvaltalaiset metalcore- albumit Luokka:Yhdysvaltalaiset melodisen death metalin albumit Luokka:Yhdysvaltalaiset progressiiviset metallialbumit